Sønderborg: Politiets efterlysning bar hurtigt frugt, da en 5-årig tirsdag eftermiddag omkring klokken 17 forsvandt fra en legeplads. Han blev fundet kort efter en efterlysning blev bragt.

- Flere årvågne borgere fandt det lidt mærkeligt, at han gik rundt alene på Bøffelkobbelvej. De fandt hurtigt ud af, at nogen savnede ham, så det fik en lykkelig slutning, fortæller Bjørn Pedersen, vagtchef ved Syd- og Sønderjyllands Politi.